Diari Oficial de la Generalitat Valenciana


Sumari del DOGV 8695, del 11-12-2019 (2019/9715)

Notificació de la sentència dictada en el procediment de guarda i custòdia número 771/2018.
-------------------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9715


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el procediment de guarda i custòdia número 771/2018. [2019/9715]  
En el judici a què s'ha fet referència, s'ha dictat la resolució el text literal de la qual diu el següent:  
  
«Sentència número 204/2019  
Magistrada jutgessa que la dicta: Sandra Gil Vicente  
Lloc: Gandia  
Data: 1 d'octubre de 2019  
Part demandant: Marinela Dumitru  
Advocat:  
Procurador: Jesus E. Ferrando Cuesta  
Part demandada: Ciprian Vasile Constantin  
Advocat:  
Procurador:  
Objecte del judici: mesures derivades de separació o divorci  
[?]  
Dispositiva  
Estime parcialment la demanda interposada per Marinela Dumitru, contra Ciprian Vasile Constantin, i acorde les mesures següents:  
  
1r. El fill menor d'edat quedarà en companyia i sota la custòdia de la mare. S'atribueix a la progenitora l'exercici exclusiu de la pàtria potestat sobre el menor.  
2n. No s'estableix cap règim de visites a favor del progenitor no custodi.  
3r. En concepte de pensió alimentària per als fills, el senyor Vasile abonarà a la mare la quantitat de 180 euros mensuals, per mesos anticipats i dins dels primers cinc dies de cada mes. Aquesta quantitat s'actualitzarà anualment, d'acord amb la variació experimentada per l'índex general de preus de consum, establit per l'Institut Nacional d'Estadística o l'organisme que el substituïsca.  
 Les despeses extraordinàries que es produïsquen en la vida dels alimentistes, entenent per tals les que tinguen caràcter excepcional i no siguen previsibles, com despeses de malaltia, pròtesis òptiques o dentals, o qualsevol altra despesa sanitària no coberta per la Seguretat Social o assegurança privada subscrita a aquest efecte, seran sufragades a mitges pels dos progenitors, sempre que hi haja una consulta prèvia al progenitor no custodi sobre la conveniència o necessitat de la despesa (excepte supòsits excepcionals i urgents en què això no siga possible) i acord dels dos o, en defecte d'això, una autorització judicial. Igualment se satisfaran a mitges les despeses convenients per a la seua formació si hi ha un acord o una autorització judicial.  
4t. Es prohibeix l'eixida del territori nacional del menor sense el consentiment dels dos progenitors o, en defecte d'això, una autorització judicial.  
Cada part abonarà les costes causades a la seua instància i a mitges les comunes.  
Manera d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'un escrit que s'ha de presentar en aquest jutjat en el termini de 20 dies hàbils comptats des de l'endemà de la notificació, amb la indicació dels pronunciaments que s'impugnen (art. 458 LECn).  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació, s'ha de constituir un depòsit de 50 euros, que li serà retornat només en el cas que el recurs siga estimat.  
Cal constituir el depòsit ingressant la quantitat esmentada en el banc Banesto, en el compte corresponent a aquest expedient (JJJJ 5074 QZ EEEE AA) i indicant, en el camp «concepte», el codi «02 civil-apel·lació» i la data de la resolució que es recorre amb el format dd/mm/aaaa.  
  
En el cas de realitzar l'ingrés mitjançant una transferència bancària, després de completar el codi de compte corrent (CCC, 20 dígits), s'ha d'indicar en el camp «concepte» el número de compte, el codi i la data de la manera que s'ha exposat en el paràgraf anterior.  
Aquesta és la meua sentència, que pronuncie mane i signe.»  
Atés que es desconeix el domicili o la residència actuals de la part demandada, la lletrada de l'Administració de justícia, Silvia Lacueva Subirats, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat la publicació d'aquest edicte en el tauler d'anuncis del jutjat, per a portar a efecte la diligència de notificació de la sentència a Ciprian Vasile Constantin.  
  
  
Gandia, 1 d'octubre de 2019.- La lletrada de l'Administració de justícia: Silvia Lacueva Subirats.